Diari Oficial de la Generalitat Valenciana


Sumari del DOGV 2536, del 23-06-1995 (1995/835154)

ACORD de 6 juny de 1995, del Govern valencià, pel qual s'autoritza la transferència de la titularitat d'una emissora de radiodifusió sonora en ones mètriques amb modulació de freqüència a València.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2536

Data del DOGV
:   23-06-1995

Secció del DOGV
:   ALTRES DISPOSICIONS

Número del document
:   1995/835154


Data del document
:   06-06-1995

Organisme emissor
:   Presidència de la Generalitat

Tipus de document
:   Acord

ACORD de 6 juny de 1995, del Govern valencià, pel qual s'autoritza la transferència de la titularitat d'una emissora de radiodifusió sonora en ones mètriques amb modulació de freqüència a València.   
El Govern valencià, en la reunió del dia 6 de juny de 1995, va adoptar l'acord següent:  
Mitjançant un acord del Consell de Ministres de 10 de setembre de 1982, s'atorgà a Sistemas Independientes de Comunicación, SA, amb caràcter provisional, la concessió d'una emissora de freqüència modulada a Valencia, en la freqüència 101.2 Mhz.  
Per Ordre de 24 de novembre de 1982, publicada en el Boletín Oficial del Estado de 30 de novembre de 1982, aquesta concessió fou elevada a definitiva.  
En virtut d'acord de 7 de juny de 1994, publicat en el Diari Oficial de la Generalitat Valenciana de 23 de juny de 1994, el Govern valencià va renovar la concessió definitiva de l'emissora esmentada, en favor de l'empresa adjudicatària Sicomsa.  
El 10 d'abril de 1995 es presentaren davant la Direcció General de Mitjans de Comunicació Social i Relacions Informatives, sengles sol·licituds de les societats Sistemas Independientes de Comunicació, SA, i Uniprex, SA, per les quals es reiterava la petició del canvi de titularitat de l'emissora de referència de la primera empresa a favor de la segona.  
La societat sol·licitant de la transferència de titularitat de l'emissora de València, freqüència 101.2 Mhz., Uniprex, SA, va aportar tots els documents que acrediten el compliment dels requisits exigits en la disposició addicional 6 de la Llei d'Ordenació de les Telecomunicacions, així com certificat pel qual es compromet a assumir les obligacions derivades del Decret 40/1989, de 13 de març, del Govern valencià, pel qual es regula el procediment de concessió d'emissores de radiodifusió sonora en ones mètriques amb modulació de freqüència.  
Per tot això, a proposta de la Presidència de la Generalitat Valenciana, el Govern valencià  
ACORDA  
Autoritzar la transferència de la titularitat de la concessió de València, freqüència 101.2 Mhz., que actualment pertany a Sistemas Independientes de Comunicación, SA, a favor d'Uniprex, SA.  
El canvi de titularitat operat no implica alteració de les condicions tècniques aprovades en el seu dia i representa, per al titular, l'acatament de la normativa aplicable, tant estatal com autonòmica. En particular, haurà d'assumir el compromís d'augmentar progressivament el nombre d'hores d'emissió en valencià. L'incompliment dels requisits legals podrà donar lloc a la revocació.  
Contra aquest acord, que esgota la via administrativa, és procedent interposar, després de la comunicació prèvia preceptiva al Govern valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia de la notificació o de la publicació d'aquest acord en el Diari Oficial de la Generalitat Valenciana, de conformitat amb allò establit en els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei reguladora de la Jurisdicció Contenciosa Administrativa (disposicions addicionals 10 i 11 de la Llei 30/1992), sense perjudici que els interessats puguen exercir qualsevol altre recurs que estimen oportú.  
València, 6 de juny de 1995  
El conseller secretari del Govern valencià,  
LUIS BERENGUER FUSTER